ಕೇಂಬ್ರಿಜ್‌ನ ಈ ಸಂಸದೀಯ ಕ್ಷೇತ್ರವು ನಗರದ ಬಹಳಷ್ಟು ಭಾಗವನ್ನು ವ್ಯಾಪಿಸಿದೆ. 2010ರ ಸಾರ್ವತ್ರಿಕ ಚುನಾವಣೆಯಲ್ಲಿ ಲಿಬರಲ್‌ ಡೆಮೊಕ್ರಾಟ್‌ ಅಭ್ಯರ್ಥಿ ಜೂಲಿಯನ್‌ ಹುಪರ್ಟ್‌ ಸಂಸತ್ ಸದಸ್ಯರಾಗಿ (MP) ಚುನಾಯಿತರಾದರು. ಇವರು ಡೇವಿಡ್‌ ಹಾವರ್ತ್‌ರ ಉತ್ತರಾಧಿಕಾರಿಯಾದರು. ಕ್ವೀನ್ಸ್‌ ಎಡಿತ್ಸ್‌ ವಾರ್ಡ್‌ ಎಂಬ ನಗರದ ಒಂದು ಪ್ರದೇಶವು ದಕ್ಷಿಣ ಕೇಂಬ್ರಿಜ್‌ಷೈರ್‌ ಸಂಸದೀಯ ಕ್ಷೇತ್ರದಲ್ಲಿದೆ. ಇದರ MP ಕನ್ಸರ್ವೇಟಿವ್‌ ಪಕ್ಷದ ಆಂಡ್ರ್ಯೂ ಲ್ಯಾಂಸ್ಲೇ 1997ರಲ್ಲಿ ಚುನಾಯಿತರಾದರು. ಮುಂಚೆ, ನಗರವು 1992ರಿಂದ 2005ರ ತನಕ ಲೇಬರ್‌ MPಯನ್ನು ಚುನಾಯಿಸಿತ್ತು. ಇದಕ್ಕೂ ಮುಂಚೆ, ಎರಡನೆಯ ಮಹಾಯುದ್ಧದ ನಂತರ ಕನ್ಸರ್ವೇಟಿವ್‌ MPಯನ್ನು ಚುನಾಯಿಸಿತ್ತು. ಆದರೂ, ಕಳೆದ 20 ವರ್ಷಗಳಿಂದಲೂ ಕನ್ಸರ್ವೇಟಿವ್‌ ಪಕ್ಷದ ಮತಹಂಚಿಕೆಯು ಕಡಿಮೆಯಾಗುತ್ತಿರುವುದು ಕಂಡುಬಂದಿದೆ.

ವಿಶ್ವವಿದ್ಯಾನಿಲಯವೂ ಸಹ ಹೌಸ್‌ ಆಫ್‌ ಕಾಮನ್ಸ್‌ನಲ್ಲಿ ಸ್ಥಾನವೊಂದನ್ನು ಹೊಂದಿತ್ತು. ಈ ಸ್ಥಾನವನ್ನು ಹೊಂದಿದವರ ಪೈಕಿ ಸರ್‌ ಐಸಾಕ್‌ ನ್ಯೂಟನ್‌ ಗಮನಾರ್ಹ. 1948ರಲ್ಲಿ ಹೊರಡಿಸಲಾದ ಶಾಸನದಲ್ಲಿ ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯ ಸಂಸತ್‌ ಕ್ಷೇತ್ರವನ್ನು ರದ್ದುಗೊಳಿಸಲಾಯಿತು. 1950ರ ಸಾರ್ವತ್ರಿಕ ಚುನಾವಣೆಗಾಗಿ ಸಂಸತ್ತಿನ ವಿಸರ್ಜನೆಯಿಂದ ಇತರೆ ವಿಶ್ವವಿದ್ಯಾನಿಲಯ ಕ್ಷೇತ್ರಗಳೊಂದಿಗೆ ಈ ಸ್ಥಾನವನ್ನು ರದ್ದುಗೊಳಿಸಲಾಯಿತು.

ರಗ್ಬಿ
ಜನಸಂಖ್ಯಾ ವಿವರ
ವೆಸ್ಟ್‌ಮಿ‌ನ್‌ಸ್ಟರ್‌
ರಂಗಭೂಮಿ